Cultúrlann McAdam Ó Fiaich

D’imigh sin agus tháinig seo!

Ag ceiliúradh 30 bliain Chultúrlann McAdam Ó Fiaich

Cur síos poist

|  |  |
| --- | --- |
| **POST** | Oifigeach Tionscadail |
| **FREAGRACH DO** | Bainisteoir na Cultúrlainne |
| **TUARASTAL** | £33,ooo pro rata |
| **SUÍOMH** | Cultúrlann McAdam Ó Fiaich, Bóthar na bhFál, Béal Feirste agus taisteal san áireamh nuair is gá. |
| **FAD AN CHONARTHA** | Feabhra 2020 go Feabhra 2022 |
| **UAIREANTA SA tSEACHTAIN** | 20 uair sa tseachtain |

**Cur síos ar an Tionscadal:**

Déanfaidh an tionscadal seo taighde agus iniúchadh ar oidhreacht uathúil agus ar stair Chultúrlann McAdam Ó Fiaich, fiontar a thionscain athrú suntasach i saol na Gaeilge in Iarthar Bhéal Feirste. Ag obair go sonrach leis na pobail atá ina gcónaí agus a oibríonn sa cheantar thart ar an Chultúrlann, cruthóimid táirge oidhreachta a bheidh ina acmhainn don phobal agus a chuirfidh an turasóireacht chultúrtha chun cinn i gcodanna den chathair a ndearnadh neamhiontas diobh nó faillí iontu go minic.

**Cuspóir:**

Comhordú agus maoirseacht a dhéanamh ar an tionscadal ar bhonn laethúil le freagracht uileghabhálach as cur i bhfeidhm an tionscadail agus spriocanna, aschur agus torthaí a leagan síos.

**Dualgais:**

1. Plean an tionscadail a sholáthar de réir mar a aontaíodh le Ciste Oidhreachta an Chrannchuir Náisiúnta TÉ.
2. Buiséad an tionscadail a bhainistiú go docht le gach caiteachas cláir a chinntiú lena n-áirítear sonraisc agus admhálacha do gach imeacht a chur ar fáil.
3. Tuairiscí scríofa agus ó bhéal a sholáthar ag cruinnithe míosúla le cumarsáid agus bainistíocht an tionscadail a chinntiú.
4. Dul i gcomhairle le hionadaithe Chiste Oidhreachta an Chrannchuir Náisiúnta TÉ, le cumarsáid agus soláthar den chleachtas is airde a chinntiú fud fad an tionscadail.
5. Comhpháirtíochtaí agus caidreamh oibre a fhorbairt lena chinntiú go bhféadfaidh eagraíochtaí eile agus daoine aonair eile luach a chur leis na nithe seo a leanas: soláthar ár gcuid scileanna agus na foghlama, forbairt ár bpobal agus gníomhaíochtaí ar bhonn deonach laistigh den tionscadal.
6. Straitéis leanúnach a fhorbairt agus a chur i bhfeidhm lena chinntiú go leanfar le cothú thairbhí an tionscadail nuair a thiocfaidh deireadh leis i ndiaidh an dá bhliain.
7. Aon dualgais eile a d’fhéadfadh an bhainistíocht líne a iarraidh a chur i gcrích.

**Sonraíocht phearsanta:**

**BAINFEAR ÚSÁID AS NA CRITÉIR SEO A LEANAS LE D’IARRATAS A GHEARRLIOSTÚ**

Beidh ag an té a cheapfar:

* Leibhéal inniúil scileanna cumarsáide i nGaeilge agus i mBéarla, idir labhairt agus scríobh – lena n-áirítear scileanna cur i láthair
* Cáilíocht ábhartha tríú leibhéal
* Taithí ábhartha ar bhainistíocht tionscadail
* Taithí agus tuiscint ar phróiseáil focal, ar úsáid scarbhileoga, agus ar scileanna sna meáin chumarsáide a léiriú
* Cumas cruthaithe cumarsáid éifeachtach a dhéanamh i scríbhinn agus go pearsanta le daoine aonair agus le grúpaí, agus saincheisteanna agus smaointe a chur i láthair i bhformáid inrochtana
* Scileanna eagraíochta agus pleanála den scoth
* Cumas cruthaithe a bheith ag obair mar bhall foirne, agus as a stuaim féin
* Cumas caidrimh a fhorbairt agus aithne a chur ar ábhar cliaint, eagraíochtaí maoinithe agus comhpháirtithe straitéiseacha a d’fhéadfadh a bheith ann
* Cumas buiséad tionscadail suas le £100k de mhaoiniú poiblí a fhorbairt agus a bhainistiú

**Tá an post seo maoinithe go poiblí ag Coiste Maoinithe an Chrannchuir Náisiúnta**